ประเมินพฤติกรรม ยืนยันอายุที่แน่นอน ระบุจากพฤติกรรมของวัยเจริญพันธุ์ ตรวจดูลักษณะทางกายภาพ
ขั้นตอนนี้ใช้ได้เฉพาะกับลูกแมวที่ยังอยู่กับแม่ของตัวเองเท่านั้น แม่แมวจะเลิกให้นมลูกตัวเองเมื่อลูกมีอายุได้ราว 4-6 สัปดาห์ ซึ่งเป็นช่วงเวลาเดียวกับที่นมของแม่แมวเริ่มหมด  ถ้าแม่แมวฝึกลูกตัวเองจนลูกหย่านมได้เรียบร้อยแล้ว ลูกแมวก็คงจะมีอายุประมาณ 7 สัปดาห์ หลังจากมีอายุได้ 7 สัปดาห์ แม่แมวจะไม่ให้นมลูกตัวเองอีก คุณอาจจะสังเกตเห็นลูกแมวพยายามเข้าใกล้แม่ตัวเองเพื่อขอกินนม แต่ก็จะถูกตบและไล่ออกมา ลูกแมวอายุ 7-8 สัปดาห์จะเริ่มออกห่างจากแม่ตัวเองบ่อยขึ้นและนานขึ้น เพื่อที่จะออกผจญภัยสำรวจสิ่งที่อยู่รอบตัวได้มากขึ้น ความคล่องแคล่วในการเดินของลูกแมวสามารถใช้บอกอายุของมันโดยอิงจากพัฒนาการพื้นฐานได้ ลูกแมวจะไม่สามารถยืนหรือเดินไปรอบๆ ได้จนกว่ามันจะอายุได้ประมาณ 2 ถึง 4 สัปดาห์ จนกว่าจะถึงเวลานั้น ลูกแมวจะใช้เวลาทั้งหมดไปกับการขดตัวซุกอยู่กับแม่ตัวเองและพี่น้อง หลับ หรือกินนม หากลูกแมวจำเป็นต้องขยับตัวในสองสามสัปดาห์แรก มันก็จะใช้วิธีคลานแทน  พฤติกรรมการเดินโซเซและไม่มั่นคงของลูกแมวเป็นตัวบอกว่า ลูกแมวมีอายุได้ราว 2 สัปดาห์แล้ว  ถ้าลูกแมวเริ่มเดินได้อย่างมั่นคง แสดงว่ามันอาจจะมีอายุได้มากกว่า 3 สัปดาห์แล้ว ช่วงอายุระหว่าง 3 ถึง 4 สัปดาห์ ลูกแมวจะเริ่มแสดงการตอบสนองที่เรียกว่า “Righting Reflex” ซึ่งเป็นความสามารถในการพลิกตัวกลางอากาศก่อนจะตกสู่พื้นด้วยเท้า  เมื่ออายุได้ประมาณ 4 สัปดาห์ ลูกแมวจะสามารถเดินได้อย่างมั่นคงขึ้น เริ่มสำรวจสิ่งที่อยู่รอบตัว ความอยากรู้อยากเห็นและความซุกซนตามธรรมชาติจะปรากฏออกมาพร้อมกับความสามารถในการเคลื่อนไหวที่เพิ่มขึ้นนี้ ลูกแมวที่มีอายุในช่วงนี้จะเริ่มแสดงพฤติกรรมการกระโดดจู่โจม  ลูกแมวที่สามารถวิ่งได้มักมีอายุไม่ต่ำกว่า 5 สัปดาห์ แม้ว่าดวงตาและช่องหูจะเริ่มเปิดในช่วงอายุ 2 หรือ 3 สัปดาห์แรก แต่ปฏิกิริยาตอบสนองนี้จะพัฒนาในช่วงอายุก่อนหน้านี้ การตอบสนองต่อสิ่งเร้าภายนอกจะชี้ให้เห็นว่า ลูกแมวมีอายุได้ประมาณ 3 สัปดาห์ครึ่งแล้ว ลูกแมวที่มีสุขภาพแข็งแรงจะมีความมั่นใจที่มากขึ้นเมื่ออายุได้ราว 5 ถึง 6 สัปดาห์ นี่เป็นส่วนที่แสดงให้เห็นถึงพัฒนาการของการประสานการทำงานของอวัยวะและการเคลื่อนไหว ลูกแมวที่มีอายุอยู่ในช่วงนี้จะเริ่มกล้าออกสำรวจสิ่งที่อยู่รอบตัวมากกว่าลูกแมวที่มีอายุน้อยกว่าซึ่งมักจะลังเล ในช่วงอายุ 7-8 สัปดาห์ ลูกแมวจะมีพัฒนาการของการประสานการทำงานของอวัยวะและการเคลื่อนไหวที่สูง มันจะสนุกสนานกับการวิ่งไปรอบๆ การเล่น และการพบปะผู้คนหรือสัตว์เลี้ยงอื่นๆ มันจะเริ่มสำรวจที่สูง โดยการฝึกการเคลื่อนไหวในการกระโดด เจ้าหน้าที่และนักเพาะพันธุ์ที่ดีจะคอยบันทึกข้อมูลลูกแมวของพวกเขาอยู่เสมอ และอย่างน้อยก็จะสามารถมอบคำตอบที่ใกล้เคียงความจริงที่สุดให้คุณได้ แต่ถ้าพวกเขาไม่รู้ข้อมูลของลูกแมวตั้งแต่แรกเกิด สิ่งที่พวกเขาสามารถช่วยได้ก็คือ การคาดคะเนอายุลูกแมว ถึงแม้พวกเขาจะรับลูกแมวจรจัดที่เกิดนานแล้วมาดูแลก็ตาม พวกเขาก็ยังมีเจ้าหน้าที่และสัตวแพทย์ผู้มากประสบการณ์ที่จะสามารถช่วยคาดคะเนอายุได้อย่างมืออาชีพ เมื่อคุณพาลูกแมวไปให้สัตวแพทย์ตรวจเป็นครั้งแรก ลองถามสัตวแพทย์ถึงการคาดคะเนอายุลูกแมวที่เขาได้เรียนมาดูสิ ในระหว่างการตรวจครั้งนี้ สัตวแพทย์ก็จะแนะนำคุณเกี่ยวกับการตรวจสอบและวัคซีนที่ลูกแมวจำเป็นต้องได้รับเพื่อสุขภาพชีวิตที่ดีอีกด้วย เมื่ออายุได้ประมาณ 4 เดือน พฤติกรรมของแมวจะเริ่มเปลี่ยนเพราะการเปลี่ยนแปลงของฮอร์โมน แมวที่อยู่ในช่วงอายุนี้จะร้อง “เหมียว” เสียงดังในเวลากลางคืน หรือพยายามจะหนีออกจากบ้านไปข้างนอก พฤติกรรมเหล่านี้เป็นสัญญาณบ่งบอกว่า แมวกำลังเริ่มเข้าสู่วัยแรกรุ่น โดยปกติแล้ว เมื่ออายุได้ 4-6 เดือน แมวจะเริ่มเข้าสู่วัยรุ่น แมวในวัยนี้จะเริ่มผอม (ไม่อวบอ้วนเหมือนวัยเด็ก) และมีร่างกายที่เพรียว แม้ว่าน้ำหนักของมันจะเพิ่มขึ้นก็ตาม  แมวตัวผู้ที่อายุมากกว่า 4 เดือน อาจจะเริ่มทำเครื่องหมายด้วยกลิ่น (ปัสสาวะแสดงอาณาเขต) เพื่อดึงดูดตัวเมียในการหาคู่ แมวตัวเมียอาจจะเริ่มกระสับกระส่ายเมื่ออายุได้ระหว่าง 4 ถึง 6 เดือน อาการนี้ยังรวมถึงการทำเครื่องหมายด้วยกลิ่น จนถึงการครวญครางและการบิดตัวไปมาอีกด้วย แมวที่มีอายุ 7 เดือน หรือแก่กว่านั้น จะเป็นแมวที่อยู่ในช่วงวัยรุ่น มันจะมีขนาดตัวที่ใหญ่ขึ้น และจะมีพัฒนาการทางเพศที่สมบูรณ์ โปรดระวังไว้ว่าแมวตัวเมียจะสามารถตั้งท้องได้ หากคุณไม่คอยจับตาดูให้ดี การเข้าสู่วัยเจริญพันธุ์จะทำให้แมวมีพฤติกรรมที่ก้าวร้าวขึ้นได้ด้วยเช่นกัน  แมวจะเริ่มท้าทายแมวตัวอื่นเพื่อแสดงอำนาจที่เหนือกว่าเมื่ออายุได้ราว 6 เดือน แมววัยรุ่นมักจะกัดบ่อยขึ้นมากกว่าแมวเด็กหรือแมวที่โตแล้ว แมวมักจะกัดบ่อยมากขึ้นเมื่ออยู่ในช่วงวัยรุ่น ดังนั้นคุณต้องดูแลและจัดการแมวที่อยู่ในช่วงวัยนี้ให้ดี หากคุณพบเข้า ให้คุณมั่นใจได้เลยว่าลูกแมวตัวนี้เป็นลูกแมวเกิดใหม่  ปกติแม่แมวจะกัดสายสะดือจนขาด สายสะดือที่เหลืออยู่จะเป็นตอเนื้อเยื่อเล็กๆ ติดอยู่ที่ท้องของลูกแมว ปกติสายสะดือจะหลุดหลังจากคลอดออกมาแล้ว 3 วัน ถ้าลูกแมวของคุณยังมีสายสะดืออยู่ ก็เป็นไปได้ว่ามันเพิ่งจะเกิดได้ไม่กี่วัน ตาของลูกแมวจะผ่านช่วงระยะพัฒนาการจนเริ่มลืมตาขึ้น และท้ายที่สุดตาก็จะเปลี่ยนสี การตรวจดูและเฝ้าสังเกตความเปลี่ยนแปลงของดวงตาจะสามารถช่วยให้คุณคาดคะเนอายุลูกแมวได้  ลูกแมวจะไม่ลืมตาจนกว่ามันจะอายุได้ประมาณ 10 ถึง 14 วัน แต่ลูกแมวบางตัวจะลืมตาได้ก่อนในช่วง 7 ถึง 10 วัน ถ้าลูกแมวของคุณยังไม่ลืมตา แสดงว่ามันอาจจะเพิ่งเกิด แต่ถ้าลูกแมวของคุณลืมตาได้แล้ว แสดงว่ามันมีอายุอย่างน้อยหนึ่งสัปดาห์  ถ้าลูกแมวเพิ่งเริ่มลืมตา แต่ยังลืมได้ไม่สุด แสดงว่ามันอาจจะมีอายุประมาณ 2 หรือ 3 สัปดาห์ เมื่อลูกแมวเริ่มลืมตา ดวงตาจะมีสีฟ้าสว่างทุกตัว ไม่ว่าตอนโตขึ้นดวงตาของแต่ละตัวจะเปลี่ยนไปเป็นสีอะไรก็ตาม ถ้าคุณมีลูกแมวที่อายุมากกว่า และคุณสังเกตเห็นว่าดวงตาของมันเริ่มเปลี่ยนสี แสดงว่ามันอาจจะมีอายุได้ราวๆ 6-7 สัปดาห์ ช่วงนี้เป็นช่วงที่สีของม่านตาจะเริ่มเปลี่ยนไปเป็นสีของแมวที่โตเต็มวัยอย่างถาวร แต่หากลูกแมวจะโตขึ้นเป็นแมวโตเต็มวัยที่มีดวงตาสีฟ้าอยู่แล้วล่ะก็ คุณอาจจะไม่สามารถสังเกตความเปลี่ยนแปลงของสีดวงตาเพื่อช่วยในการระบุอายุได้ เช่นเดียวกับดวงตา หูของลูกแมวจะมีการเปลี่ยนแปลงในระยะแรกของพัฒนาการ คุณอาจจะสามารถระบุอายุของลูกแมวได้ โดยดูจากลักษณะหรือความเปลี่ยนแปลงของหู  ถ้าหูของลูกแมวพับติดกับหัว มันอาจจะมีอายุน้อยกว่าหนึ่งสัปดาห์ ลูกแมวแรกคลอดจะเกิดมาพร้อมกับช่องหูที่ปิดสนิทซึ่งจะทำให้หูราบแบนติดไปกับหัว ช่องหูของลูกแมวจะเริ่มเปิดเมื่ออายุได้ระหว่าง 5 ถึง 8 วัน คอยดูหูของลูกแมวที่จะตั้งขึ้น ช่องหูของลูกแมวจะใช้เวลาในการเปิดนานกว่าการลืมตา ถึงแม้ช่องหูจะเริ่มเปิดในช่วงระหว่าง 5 ถึง 8 วัน แต่มันก็จะใช้ระยะเวลานานกว่าหูจะตั้งขึ้นอย่างเห็นได้ชัดเจน วิธีที่ดีในการคาดคะเนอายุของทั้งลูกแมวและแมววัยรุ่นก็คือ การตรวจดูพัฒนาการและการขึ้นของฟัน ลูกแมวที่ไม่มีฟันอาจจะเป็นลูกแมวเกิดใหม่ และมีอายุน้อยกว่า 2 สัปดาห์ แต่ถ้าฟันขึ้นแล้ว คุณยังคงสามารถคาดคะเนอายุได้ โดยดูจากจำนวนและลักษณะของฟัน  ฟันน้ำนมซี่แรกควรจะขึ้นพ้นเหงือกในช่วงอายุประมาณ 2 หรือ 3 สัปดาห์ ฟันซี่แรกที่ขึ้นมักจะเป็นฟันหน้า หากคุณมองไม่เห็นฟันได้ชัดเจน คุณอาจจะสามารถสัมผัสมันได้โดยการแตะเบาๆ ที่เหงือกของลูกแมว  ฟันเขี้ยวจะเริ่มขึ้นเมื่ออายุได้ 3-4 สัปดาห์ ฟันชนิดนี้จะเป็นฟันที่ยาวและแหลม ซึ่งขึ้นถัดจากฟันหน้า ฟันกรามน้อยจะเริ่มขึ้นพ้นเหงือกเมื่ออายุประมาณ 4-6 สัปดาห์ ฟันกรามน้อยคือฟันที่ขึ้นระหว่างฟันเขี้ยวกับฟันกราม ถ้าฟันของแมวขึ้นครบทุกซี่แล้ว แต่ฟันกรามยังไม่ขึ้น แสดงว่าแมวมีอายุได้ราว 4 เดือนแล้ว และควรจะมีฟันครบทุกซี่ตามนี้:  ฟันหน้า 6 ซี่ที่กรามบน และอีก 6 ซี่ที่กรามล่าง ฟันเขี้ยว 2 ซี่ที่กรามบน และอีก 2 ซี่ที่กรามล่าง (แต่ละซี่จะอยู่ข้างฟันหน้าซี่สุดท้ายของทั้งสองด้าน) ฟันกรามน้อย 3 ซี่ที่กรามบน ฟันกรามน้อย 2 ซี่ที่กรามล่าง หากคุณพบฟันแท้ที่มีขนาดใหญ่ในปากของแมว แสดงว่าแมวอาจจะมีอายุได้ 4 เดือน หรือแก่กว่า เวลาในการขึ้นของฟันในแมวที่โตแล้วจะไม่แน่นอนเหมือนกับการขึ้นของฟันในลูกแมวที่เด็กกว่า แต่คุณยังสามารถคาดคะเนอายุของแมวได้ โดยดูจากเวลาที่ฟันแท้ขึ้น  ฟันหน้าคือฟันที่จะขึ้นมาก่อนเป็นซี่แรก ในช่วงที่มีอายุได้ราว 4 เดือน เมื่ออายุได้ระหว่าง 4 ถึง 6 เดือน ฟันเขี้ยว ฟันกรามน้อย และฟันกรามที่เป็นฟันน้ำนม จะถูกแทนที่ด้วยฟันแท้ ถ้าแมวของคุณมีฟันแท้ทั้งหมด และมีฟันกรามครบสี่ซี่ มันก็คงจะมีอายุประมาณไม่เกิน 7 เดือน พึงระลึกไว้ว่า คำแนะนำเหล่านี้อ้างอิงจากแมวที่มีสุขภาพแข็งแรงปกติ อาการเจ็บป่วยหรืออุบัติเหตุสามารถทำให้ฟันร่วงหรือขึ้นช้าได้ การคาดคะเนอายุโดยการชั่งน้ำหนักจะได้ผลลัพธ์ที่ไม่แน่นอน เนื่องจากแมวจะความแตกต่างกันในเรื่องของขนาดและสายพันธุ์ แต่น้ำหนักก็เป็นอีกหนึ่งปัจจัยที่จะให้ข้อมูลคุณในการคาดคะเนอายุที่ใกล้เคียงความจริงได้  ลูกแมวที่มีสุขภาพดีจะมีน้ำหนักโดยเฉลี่ยประมาณ 99 กรัม หรือเกือบ 1 ขีด เมื่อแรกเกิด และจะมีน้ำหนักเพิ่มประมาณ 25 กรัม ทุกวัน ดังนั้นลูกแมวทั่วไปจะมีน้ำหนักเพิ่มขึ้นจาก 99 กรัม เป็น 148 กรัม หลังจากเกิดได้หนึ่งสัปดาห์ (ลูกแมวที่มีน้ำหนักน้อยกว่า 99 กรัม อาจจะกำลังป่วย หรือได้รับสารอาหารไม่เพียงพอ ควรพาลูกแมวไปพบสัตวแพทย์เพื่อทำการตรวจ) ลูกแมวทั่วไปจะมีน้ำหนัก 113-170 กรัม และมีขนาดตัวที่เล็กกว่ามือของผู้ใหญ่ในช่วง 1 ถึง 2 สัปดาห์แรก ลูกแมวส่วนใหญ่จะมีน้ำหนัก 170-225 กรัม เมื่อมันมีอายุได้ 2-3 สัปดาห์ ลูกแมวที่มีน้ำหนัก 225-450 กรัม มักจะมีอายุราว 4-5 สัปดาห์ ลูกแมวที่มีน้ำหนักระหว่าง 680 กรัม ถึง 900 กรัม มักจะมีอายุราว 7-8 สัปดาห์ โดยเฉลี่ยแล้ว แมวที่มีอายุสามเดือนขึ้นไป จะมีน้ำหนักเพิ่มขึ้น 453 กรัม ต่อเดือน จนกว่าน้ำหนักจะคงที่ที่ประมาณ 4.5 กิโลกรัม ดังนั้นแมวที่มีน้ำหนัก 1.3 กิโลกรัม มักจะมีอายุ 3 เดือน และแมวที่มีน้ำหนัก 1.8 กิโลกรัม ก็จะมีอายุ 4 เดือน แม้ว่านี่จะเป็นเกณฑ์ใช้คาดคะเนอายุแบบทั่วไป แต่ก็เป็นเกณฑ์ที่มีประโยชน์และใช้ได้ผลดีกับแมวที่มีอายุเกิน 12 สัปดาห์ จนกว่าแมวจะโตเต็มวัย และมีน้ำหนักราว 4.5 กิโลกรัม
เฝ้าสังเกตสัญญาณการหย่านมของลูกแมว. เฝ้าสังเกตการเคลื่อนไหวของลูกแมว. สังเกตปฏิกิริยาตอบสนองต่อเสียงและสิ่งที่เคลื่อนไหวของลูกแมว. ประเมินความมั่นใจและความซุกซน. ถามเจ้าหน้าที่ตัวแทนหรือคนที่คุณรับลูกแมวมาจากเขา. ถามสัตวแพทย์. สังเกตสัญญาณของวัยแรกรุ่น. เฝ้าสังเกตสัญญาณของวัยเจริญพันธุ์ที่เกิดขึ้นต่อมา. สังเกตการเข้าสู่ช่วงวัยรุ่น. ตรวจหาสายสะดือที่ยังไม่หลุด. ตรวจดูตาของลูกแมว. ตรวจดูหูของลูกแมว. ตรวจดูฟันของแมว. ตรวจหาฟันแท้. ชั่งน้ำหนักแมว.
https://www.wikihow.com/Tell-How-Old-a-Kitten-Is https://www.wikihow.com/Tell-How-Old-a-Kitten-Is https://www.wikihow.com/Tell-How-Old-a-Kitten-Is https://www.wikihow.com/Tell-How-Old-a-Kitten-Is
Assessing Behavior Confirming Age Predictions Identifying Sexual Maturity Examining Physical Traits